ગણેશ ચતુર્થીના દિવસે શ્રીજીની પ્રતિમાનું સ્થાપન કરાયું ત્યારથી આજે ગણેશોત્સવ અડધો પૂરો થયો ત્યાં સુધી સાંજે અને રાત્રે વરસાદને કારણે સાર્વજનિક ગણેશ પંડારોમાં ગણેશોત્સવ જોવા ખુબ ઓછા લોકો જોવા આવ્યા છે. બીજા શબ્દોમાં કહીએ તો અડધા ગણેશોત્સવને વરસાદે ધોઈ નાંખ્યા છે. 25મી ઓગસ્ટે ગણેશચતુર્થી હતી. તે દિવસે નવસારી શહેરમાં 400થી વધુ જગ્યાએ ગણેશ મંડળોએ શ્રીજીની પ્રતિમાનું સ્થાપન કર્યું હતું. અનેક જગ્યાએ ડેકોરેશન તથા શણગારેલી શ્રીજીની પ્રતિમાઓ બિરાજમાન કરવામાં આવી હતી.